Valikõppeaine „Riigikaitse“ välilaagri

 korraldamise kord

lisa 2

**Riigikaitseõpetuse välilaagri läbiviimise kokkulepe**

**Kaitseliit**, mida esindab Kaitseliidu kodukorra § 20 lg 3, 21 ja Kaitseliidu keskjuhatuse 28.01.2021 Kaitseliidu hanke- ja lepingute sõlmimise korra § 9 lg 9 alusel Harju maleva malevapealik kolonelleitnant Arbo **PROBAL** (edaspidi nimetatud Kaitseliit) ja **Mittetulundusühind Teeviit Eurokool,** mida esindab direktor Anastassia **MAKAROVA** (edaspidi nimetatud kool), edaspidi nimetatud ka eraldi „pool“ ja ühiselt “pooled”, sõlmisid heas usus ja kooli esitatud taotluse alusel riigikaitseõpetuse välilaagri kokkuleppe, leppides kokku järgmises:

**1. Kokkuleppe eesmärk ja objekt**

1.1 Kokkuleppe eesmärgiks on määratleda poolte ülesanded, kohustused ja vastutus.

1.2 Kokkuleppe objektiks on välilaagri läbiviimine Kaitseliidu poolt, et saavutada ainekavas esitatud välilaagri õpitulemused.

1.3 Välilaager toimub **31.05  - 02.06.2024** Humala harjutusväljal, **14 õpilasele**.

1.4 Välilaagri õppetegevustes lähtutakse riigikaitseõpetuse ainekavas nimetatud välilaagri õpitulemustest ja õppesisust ning Kaitseliidu ja Kaitseväe väljaõpet reguleerivatest dokumentidest.

**2. Kokkuleppe dokumendid**

Kokkuleppe dokumendid koosnevad kokkuleppest ja kokkuleppe lisadest, mis on kokkuleppe lahutamatud osad ning moodustavad koos kokkuleppega ühtse tervikliku kokkuleppe poolte vahel.

**3. Kokkuleppe kehtivus**

3.1 Kokkulepe jõustub selle allakirjutamisest ja kehtib kuni lepinguliste kohustuste nõuetekohase täitmiseni poolte poolt.

3.2 Pool võib kokkuleppest taganeda, kui teine pool on kokkuleppest tulenevaid kohustusi oluliselt rikkunud või kui pool ei ole asunud kokkulepet täitma mõistliku aja möödudes.

**4. Kokkuleppe alusel täidetavad ülesanded ja poolte kohustused**

4.1 Kaitseliidu ülesanded:

4.1.1 välilaagri läbiviimine;

4.1.2 välilaagris õppetööks vajaliku isikkoosseisu, varustuse, toitlustuse, majutuse, meditsiiniteenistuse ja transpordi tagamine lähtudes õpilaste arvust;

4.1.3 Kaitseliidu tegevuse tutvustamiseks ja õppematerjalide loomiseks pildistab ja filmib välilaagri tegevust ja seal osalejaid.

4.2. Kooli ülesanded:

4.2.1 esitab välilaagris osalevate õpilaste nimekirja vähemalt üks nädal enne välilaagri toimumist;

4.2.2 nimetab välilaagri läbiviimises osaleva riigikaitseõpetaja nime koos kontaktandmetega;

4.2.3 tagab, et riigikaitseõpetaja osaleb välilaagri ettevalmistamisel ja välilaagris õppetöö korraldamisel, sh oma aine õpetamine; jagudesse ja rühmadesse jaotatud õpilaste tegevuste jälgimine, vajadusel korra tagamine jm tegevustes;

4.2.4 tagab, et välilaagris osalevatele õpilastele on väljastatud kaitseväelase vormiriietus;

4.2.5 otsustab õpilase välilaagri tegevuses jätkamise või katkestamise, kui viimane teatab enda terviseprobleemist;

4.2.6 tagab, et välilaagris osalev riigikaitseõpetaja on teadlik kohustusest teavitada viivitamatult kooli juhtkonda õpilasele välilaagris kehavigastuse või tervisekahjustuse tekkimisest;

* + 1. tagab kooli poolt, iga 30 õpilase kohta, ühe kooli poolse esindaja/õpetaja riigikaitselaagri

toetamiseks;

4.2.8 teavitab Kaitseliitu, kui on õpilasi, kelle pildistamine ja filmimine on keelatud.

**5. Poolte vastutus**

5.1 Pooled täidavad omapoolseid kohustusi nõuetekohaselt, mõistlikult, heas usus, järgides vajalikku hoolsust ning arvestades tavasid ja praktikat.

5.2 Pooled vastutavad teisele poolele kokkuleppe rikkumise või täitmata jätmisega tekitatud kahjude eest õigusaktidega sätestatud korras.

5.3 Kokkuleppest tulenevate kohustuste rikkumine on vabandatav, kui pool on rikkunud kohustust vääramatu jõu tõttu. Pooled loevad vääramatuks jõuks asjaolu, mida kohustust rikkunud pool ei saanud mõjutada ja mõistlikkuse põhimõttest lähtudes ei saanud temalt oodata, et ta kokkuleppe sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.

5.4 Välilaagris õpilasele kehavigastuse või tervisekahjustuse tekkimisel, millega võib kaasneda püsiv või pikaaegne tervisekahjustus, viib välilaagri läbiviija läbi uurimise. Uurimise läbiviimisel ja kahju hüvitamisel lähtutakse kehtivast kaitseministri kinnitatud valikõppeaine „Riigikaitse“ välilaagri korraldamise korrast.

**6. Poolte kontaktisikud kokkuleppe täitmisel**

6.1 Kaitseliidu poolt määratud kontaktisikuks kokkuleppega seotud üldinformatsiooni vahetamisel on leitnant Martin Sleng, laagri läbiviija, martin.sleng@kaitseliit.ee, 53623916.

6.2 Kooli poolt määratud kontaktisikuks kokkuleppega seotud üldinformatsiooni vahetamisel on kooli riigikaitseõpetaja Eduard Värä, +372 58090269, eduard.vara@gmail.com.

6.3 Kontaktisikute muutumisel kohustuvad pooled teineteist informeerima e-posti vahendusel viie (5) tööpäeva jooksul alates kontaktisiku muutumisest uue kontaktisiku andmetest. Kontaktisiku haiguse, puhkuse või muu eemalviibimise ajaks määravad pooled asenduskontaktisiku, kelle andmed saadetakse koheselt teisele poolele.

**7. Lõppsätted**

7.1 Kokkuleppega reguleerimata küsimustes juhinduvad pooled Eesti Vabariigis kehtivatest õigusaktidest.

7.2 Kokkulepet võib poolte kokkuleppel muuta. Kokkuleppe muudatused ja täiendused vormistatakse kirjalikult ja kirjutatakse alla poolte poolt ning need jõustuvad poolte poolt allakirjutamise hetkest, kui pooled ei lepi kokku teisiti.

7.3 Poolte vahelised kokkuleppe täitmisega seotud teated peavad olema digitaalselt või paberkujul allkirjastatud, välja arvatud õiguslike tagajärgedeta informatsioonilise iseloomuga teated, mida edastatakse e-posti või telefoni teel.

7.4 Kokkuleppe täitmisest tekkivad vaidlused lahendatakse eelkõige vastastikusel mõistmisel põhinevate läbirääkimiste teel. Kui läbirääkimised ei anna tulemusi mõistliku aja jooksul, lahendatakse vaidlus kohtus vastavalt kehtivatele õigusaktidele.

7.5 Kokkulepe on allkirjastatud digitaalselt, sõlmimise kuupäevaks on hilisema allkirja andmise kuupäev.

**8. Poolte rekvisiidid**

Kaitseliit Mittetulundusühind Teeviit Eurokool

Männiku tee 121, Tallinn E.Vilde 72, Tallinn, Harjumaa

Reg. Nr 74000725 Reg. Nr 80085890

Tel. 7179799 Tel. +3726625372

E-post harju@kaitseliit.ee E-post direktor@erakool.ee

Arbo Probal malevapealik Anastassia Makarova, direktor

/allkirjastatud digitaalselt/ /allkirjastatud digitaalselt/